بتاسم حيت اهم حاجة عندو هي الشعور يكون متبادل بيناتهوم خصوصا و انها متتعطيهش راس الخيط و اي حاجة كان تيديرها تتعارضها عكس هاد الأواخر لي بدات تطلق شوية معاه يعني بدات تتولف على وجودو فحياتها و هادشي بحد داتو تقدم كبير بيناتهوم..وقف الشيفور فسونطر المدينة الدنيا خاوية تقريبا شي قاري شي خدام و قليل لي غيجي لسونطر فهاد الوقت المبكر...حل ليهوم الشيفور و هبطو بجوج..هزات عذراء راسها كانو مستفين مقاهي راقية لي كانت غير تدوز من حداهوم هي و ختها ولا صاحبتها عمرها دخلات ليهوم بحكم ثمنهوم الغالي مافييقها من سهوها غير يد قوس لي شبكات يدها..هزات فيه راسها مصدومة اش تيدير هداا!!! والايني الزعامة هادي!! حاولات تحييد يديها ولكن كان حكمها غير هو ماشي بقوة بقاو غاديين تيتمشاو هي غارقة فخجلها حاسة بدفئ يديه تيتغلغل فيديها المشدودة و هو هاز راسو بغرور تيبانو بحال الأب و بنتو بحكم البنية ديالو الضخمة و طولو مقارنة بطولها القصير و بنيتها المتوسطة..حتى جلسو فلاطيراس...جا السرباي و طلب منو قوس يجيب فطور لشخص واحد و قهوة لراسو...